Ek hou die afgelope paar dae die gesprekke op sosiale media oor oom Angus Buchan se beplande gebedsaamtrek op 22 April dop, en ek hoor geluide wat my bekommerd maak. Ons klink baie soos toe die Israeliete hulle liggies gewip het omdat hulle gedink het Moses het homself aangestel. “Wie dink hierdie Moses is hy? Hy verbeel hom God praat net deur hom. Wat van ons?” (My parafrase van Numeri 12:2.)
Ek weet nou nie of almal so dink nie, maar dit voel soos oorlogtyd vir my. Ek bevind my elke dag in die Slag van Padkastrol (potholes, mense!) en dan is die toestand van die pad onder ons bande eintlik vir my besonder metafories van die res van die pad wat ons moet loop. ŉ Mens se emosionele en geloofsbande word maklik pap wanneer die wieletjies so afkom in al die ander gate…
Nee, dit is nie! Want op pad Bloemfontein toe, vir oom Angus se beplande dag van gebed op 22 April, gaan jy waarskynlik ŉ bietjie jou land sien bloei, die mielies ruik, die mense verdwaas in jou oë sien kyk; jy gaan dalk beleef hoe iemand sy duur gebottelde water in jou verkoeler offer as jou kar ná ses uur se stoet-ry op daai N1 begin kook. Dan gaan jou vroulief vir hom van haar blougekookte eiers aangee omdat hy vir haar honger lyk. Jy gaan iets van ons land beleef wat jy onmoontlik nie by jou eie huis sou kon beleef nie. En as jy eers daar is, gaan jy dalk langs ŉ swart Christenvrou staan en bid en hoor hoe sy snik oor haar kinders wat te bang is om bedags skool toe te stap. Jy gaan moontlik iemand langs jou baie “weird” hoor prewel sodat jy kan onthou nie almal is soos jy nie. Jy gaan hoop hoor uit die monde van mense wat slegter af is as jy.
As jy by jou eie huis bly, gaan die foon lui net as jy begin bid; die ou wat langs jou bou, gaan kom vra waar die hoofrioollyn loop as jy jou Bybel oopslaan, en die worshondjies gaan vir die bure se kat blaf nes jy weer jou binnekamer betree. Gaan jy regtig daar dieselfde perspektief kry as wat jy sal kry as jy op 22 April saam met derduisende ander Suid-Afrikaners in Bloemfontein jou voor God verontmoedig? In gewone taal – om reg te kom in ons koppe en harte moet ons ’n bietjie uitkom…
Weet ons hoe min ons regtig met ’n “jy in jou klein hoekie en ek in myn”-gesindheid uitgerig kan kry? Waarskynlik bitter min. Jy sien, ek is ŉ (groot)mond en jy is dalk ŉ arm. Ek stel regtig belang in dít wat jy kan doen wat ek nie kan nie. Ek kan nie 2 000 mense bymekaar kry nie. ŉ Oom met ŉ papperige hoed en ŉ two-tone hemp kán. En daarom moet ons saamwerk. Ek dink dis die A-plan. Elkeen moet doen wat hy kan. Ek sien klaar iemand in Philippolis bied 12 slaapplekke aan, vroue beplan ŉ fietsry tot daar om die verkeer ligter te maak en almal wat positief oor die saak dink, kry blink idees om die logistieke nagmerrie te laat werk.
Mense bevraagteken of almal met opregte bedoelings gaan. Heel waarskynlik nie! Maar hoekom sit dit jou af? Dis soos om te sê ek gaan nie gym toe nie, want party mense wat daar saam oefen, eet koek ná die tyd, of is net daar om hul bultende spiere te wys. My eie gesindheid en bedoelings moet my snags wakker hou, nie die 999 999 ander mense s’n nie. As my hart reg is, maak dit nie saak wat die mense om my se bedoelings is nie – solank ek dáár is. Ek lees alles van die bewerings oor die nederige oom Angus se “Katolieke wortels” en kamstige “grootheidswaan” en “militante” geluide waaroor mense kwansuis ongemaklik is, maar ek is nie oortuig nie…. Hoekom, wonder ek, sal ‘n mens so ’n gebedsdag organiseer as jy skade iewers wil aanrig? Dit maak net nie sin nie. ’n Mens moet immers maar die vrugte toets, soos die Bybel ons leer. Ek sukkel om te sien dat ’n miljoen mense wat saam bid, vrot vrug kan lewer.
Hettie Brittz is ’n voormalige spraakterapeut en die outeur van twee ouerskapboeke en die Immergroen Ouerskapkursus. Sy bied landwyd en oorsee praatjies, kursusse en spanbousessies met ’n temperamentfokus aan. Besoek www.immergroenouerskap.co.za waar jy meer wenke oor ouerskap sal kry, asook nog inligting oor Hettie se boeke en kursusse.
Ongelukkig het gebed in ons land die laaste uitweg geraak in plaas van die eerste. Ons is daar. Ek eer vir oom Angus dat hy soos in Jes. 6:8 sê “Hier is ek, stuur my!”
Jy kon dit nie beter gestel het nie. Ek dink nie die Suid Afikaner begryp watter radikale veranderinge daat gaan plaasvind nie.
In die Nuwe Testamentiesetyd het Christene gestry oor wie vir Paulus en wie vir Johannes en wie vir Petrus is. Nou doen ons dieselfde deur in ‘n MENS vas te kyk. Maak oop jul oë SA en maak oop jul harte sodat die Gees kan werk. My skoonsuster het as Katoliek grootgeword, maar vandag bely sy Jesus Christus en Sy verlossing. Kan ek haar oordeel vir die kerk waarin sy groot geword het? Nee! Die stories wat oor oom Angus versprei word, stem nie ooreen met dit wat hy vir die land se mense doen op geestelike vlak nie. Ek ken nie vir oom Angus nie, maar ek ken sy skoonsuster en swaer. Dierbare, nederige Christene wat hul nie sal ophou met iemand wat vals is nie ek glo ek kan dieselfde van oom Angus sê. Hy het ‘n passie vir sy Verlosser en DIT is die belangrikste. Laat ons ophou kibbel en gis en wonder en beswadder en laat ons biddend tot die Vader nader! Dankie Hettie Brittz dat jy bereid was om MOND te wees!
As jy die opskrif sien wil jy die wapen opneem maar as jy die artikel lees dan besef jy afgesien van Angus wat waarlik ‘n profeet van God is het Hy jou ‘n wag op die muur gemaak. Baie dankie
Ek wens ek kon daar wees. Ons bid in Namibia vir reen en God stortvloed Sy genade oor ons. Droe riviere loop keer op keer op keer. Ons God is Groot. Oom Angus..hy Sal oom seen. Hy is n God wat Groot drome waar maak. Groete. Wilma
kom ons bid net,,,,,,,,,,,, maak nie saak waar jy is nie, bid net! en veral daardie naweek vir almal op die paaie!!! bid vir Oom Angus
Ouch! Hettie, baie goeie redenasie. As dit moontlik is, sal ek en my gesin daar wees. Ek wil so graag die beloofde land sien!
Amen! Mag God vir oom Angus seën op hierdie dag en hom gebruik om die regte boodskap oor te dra. Mag God alle Christene maak nie watter kultuur saambring en op ons knieë bring om 1 God ons Almagtige Vader te aanbid. Niemand word gedwing om die dag by te woon nie, dis jou eie keuse, maar asb hou op om klippe te gooi en dinge so sleg af te maak. Doen jou ding wat jy voel is reg en as jy niks goeds kan sê nie bly eerder stil en gaan aan met jou eie lewe. Los die mense wat wil gaan dis hulle keuse. Ons almal het n keuse in die lewe en niemand kan ons keuse vir ons maak nie. Dit bly jou eie keuse wil jy die event bywoon of nie. Niemand gooi n klip na jou en veroordeel jou omdat jy nie wil gaan nie so hou op ander veroordeel omdat hulle uitgehonger is. Los dit in God se hande. Bid, bid en nogmaals bid vir ons Vader in die Hemel.
Amen- Ek stem sien ook uit na hierdie saamtrek dis nou die tyd om Jesus aan te roep vir die Land en wereld en jou dinge te begin reg te kry…..
Mooi so Oom Angus! Neem die inisiatief om tot God te bid! Hy is ons Enigste Hoop! Eintlik is dit die kerke se plig maar dankie dat jy bereid is om vir hulle in te staan! Ons bid saam met jou vir ons land en volk!!
Ek stem saam Rita, ons predikant ook teen hierdie samekoms, hy sit ook maar agteroor en kyk wat gaan gebeur!XxX
Miskien het jy reg maar wat keer ons dan nou om te gaan smeek om vergewing vir ons sonde soos genoem genoem? Glo my God vergewe sonder maat en verwyder jou sondes so ver soos die weste van die ooste af is, al wat ons moet doen is om die 22ste saam op ons knië te sak en te vra….
Dis nou die tyd om vir God se ingryping in ons land saam te staan en Sy aangesig te soek. Ek gaan saam!!!
Ek kan nie anders as om te dink dat in die Bybel was die profete van God se boodskap nooit gewild nie. In die video uitnodiging maak Anchus die stelling dat hy glo dat dit die laaste kans is vir Suid Afrika. Regtig!
8. Hettie, Jesus waarsku on teen vals profete, dit is jammer dat jy nie ondersoek en teen skrif meet nie. Ek lees ook die woord “ek” baie in jou artikel, miskien is die vraag wat sê God in sy woord.
Ek moet sê Beetah, ek het net laas week Donderdag gesit en artikel lees waar hul sê oom Angus is ‘n valse profeet. Net daarna het ek gaam bid en gevra as dit die Here se wil is of Hy vir my sal wys of hierdie boodskap van Hom af kom. Ek maak toe my Bybel oop by Jesaja 13 vers 11. Dit lees Ek sal die land straf oor sy boosheid. As jy verder lees sien jy dit als wat daar beskryf word presies is wat op die oomblik besig is om in ons geliefde SA te gebeur. Ek bid toe egter weer en sê vir die Here ek glo dat Hy vir my wil wys dat Angus opreg is en die boodskap van God af kom, ek maak my Bybel weer oop om verder te Bybelstudie te doen en die vers waar ek oopmaak is Matteus 8 vers 10 en 11. Dit lees dit verseker ek julle: Ek het nog by niemand in Israel so groot geloof teëgekom nie. Ek sê vir julle: Baie sal van die ooste en weste af kom en saam met Abraham, Isak en Jakob aan tafel gaan in die koninkryk van die hemel. ” vir my persoonlik het ek geen duideliker antwoord as dit van ons Almagtige God af nodig nie. Ek en my familie mis die byeenkoms vir NIKS!
Ek stem saam, daar is baie valse profete en ‘n omie met ‘n slap hoed (wat bid met sy hoed op) lyk onskuldig maar gaan lees op oor die Pous en wat die Rooms Katolieke Kerk geword het, ‘n gruwel in God se oë…Hettie volg jy regtig enigiemand wat lyk asof hy min of meer Christelik is? Of gaan ondersoek jy of hy die ware God van die bybel aanbid? Dis belangrik weet jy? Ons glo te maklik alles, ek weet, ek was self daar, maar nie meer nie. Die duiwels glo ook sê die bybel…maar nee, alle paaie deesdae lei mos na God, selfs ‘n afgod..
As jy op die byeenkoms was by die FNB stadion sou jy sy stelling van die Katolieke kerk verstaan het want hy het dit breedvoerig uit die skrif verduidelik voor die gebed. Hierdie uittreksel uit die gebed is met voorbedagde rade gedoen, ek daag jou uit gaan luister na die hele diens ek kry dit wat gesê is in konteks. Of jy Bloemfontein moet gaan of nie kan jy slegs by God hoor en jy gaan dit net hoor as jy n persoonlike verhouding met hom het en sy stem hoor. Anders gaan jy in die vlees en dis dan wanneer jy jou aan al die snert steur. n Profeet word aan sy vrugte geken. Woon uncle Anchus se byeenkomste en besluit dan
Wat vir my so erg is, is dat ons Christene nie eens eensgesind kan wees nie. As die Here ‘n Christen fiansieel seën is hy skelm en skryf elke koerant daar oor. As iemand (van wie ek VRUGTE in sy lewe oor jare kan sien, die inisiatief neem om die VOLK bymekaar te kry om te bely en te bid, is almal se monde vol. Hou op om wetties te wees, en gaan ontvang wat die Here wil gee. Of bly tuis en bid saam. Aan die vrugte wat jy dra sal jy die boom ken.
Ek kyk op tv sy na sy boodskappe en het al vele mmc byeenkomste bygewoon. Hy bid beslis NIE met sy hoed op sy kop NIE…
Hettie ek bewonder jou en jys maklik een van die mooieste vroue wat daar is , En dat jy so sterk staan Maar mense iets moet gedoen word , Ek sal egter nie daar wees nie , want die klomp misdadegirs is soos Hieenas en slange, Wie pas julle plekke op as 1 mil bloem toe gaan. Ons God weet lankal wat is die probleem.
Ons lewe aan die EINDE van die eindtyd en God se Bruid is in misleiding. Gaan loer wat sê http://www.eindtydgebeure.com. Miskien kom jy op die “missing link” af. Vrede!
Tabitha baie dankie vir die gebed dat geestesoe moet oopgaan. Ek vertrou dat jy ook eers by jouself begin het.
OP die 22ste gaan dit n wonderlike gesig vir ons Hemelse Vader wees . Al sy kinders wat saamkom en die wat nie kan nie maar waar hulle ookal is, saambid , in geloof en liefde vir
Ek wens so Yah kan vir elkeen wat so passievol is oor hulle christenskap, ‘n bril gee om die waarheid raak te sien. Ons kan net bid dat dit spoedig sal gebeur.
Baie mense soek die “onsuiwerhede” on oom Angus. Ek is ‘n boer. Iemand wat met leë hande saai het geen hoop op ‘n oes nie. Dan vat ek enige dag die koringsaad met bietjie onkruid in, dit is maklik om te skoffel as daar reeds iets groei. Dat mense agterna terugkeer na hul ou weë is ook sy skuld? Ons opdrag is tog om te saai, net dit. Die mens kan nie die saad laat ontkiem nie. Sekere saad sal wel op die goeie grond val, moet ons hulle dit ontneem omdat ander tussen die dorings val?
GO FOR IT oom Angus God het vir Siener daar die tyd gesê Hy sal ons beskerm as ons terug keer na Hom toe maar lyk my daar is nog baie wat dink dis n grap ek hoop vir jou part jy word wakker voor dit te laat is ek en my vrou is nou in die buite land maar sal die 22 ste ook saam bid en ons bid elke dag dat GOD julle daar moet beskerm en ons land so begin nou jou kant ook bring
Al wat ek sê is dankie vir die Here dat hy oom Angus op die aarde gesit het om ons mense op die regte pad te kry en ons oë hou op die dinge wat ons moet Amen
Oom Angus maak ‘n opregte uitnodiging. Hy stuur nie instruksie nie. Hy het nie gese as jy nie daar is nie gaan iets slegs gebeur nie… Maar hy doen darm iets. Hy wil God se mense by mekaar bring. Hoeveel lewens is deur sy mighty men konferensies verander?
Ons het deur die wolkbreek gebid en gesing en geprys. Nie oom Angus geprys nie, God geprys. Dis waarvoor ons daar was. Mense staar hulle blind teen redes om NIE te gaan nie. Hou op negatief wees en kry rede om te gaan. Dit is ‘n gebed dag vir God, nie vir oom Angus nie. Maar hy het darm iets gedoen om dit stem te gee. Ek werk op die oomblik in Saudi Arabia, maar op die 22ste bid ek saam vir ons land e3n sy mense net soos ek amper elke dag doen…